TSOUKALA Number Plate | Regtransfers.co.uk
Results for TSOUKALA
'TSOUKALA' Look-a-likes (1)
Alternative 'TSOUKALA' Registrations (3) Habakuku 1 | Beibele Inthaneteng | Phetolelo ya Lefase le Lefsa
1 Molaetša o matla o tletšego moporofeta Habakuku ponong šo: 2 Jehofa, ke tla llela thušo go wena go fihlela neng gomme o sa nkwe?+ Ke tla kgopela tlhakodišo bošorong go fihlela neng gomme o sa ntlhakodiše?+ 3 Ke ka baka la’ng o ntesa ke bona tše di kwešago bohloko gomme wena o dula o lebeletše bokgopo? Ke ka baka la’ng ke lebane le bohlakodi le bošoro? Ke ka baka la’ng go ngangišanwa le gona ke ka baka la’ng go dirwa bošoro?+ 4 Ka baka leo molao o felelwa ke matla gomme ga go na toka.+ Ka gobane batho ba kgopo ba dikologile ba ba lokilego, ka go re’alo toka e a kgopamišwa.+ 5 “Bonang gare ga ditšhaba gomme le lebeledišiše, le lebelelane le tlabegile.+ Makalang; gobane go na le seo se dirwago mehleng ya lena, seo le ka se kego la se dumela gaešita le ge le se laodišetšwa.+ 6 Bjale ke tsoša Bakaladea,+ setšhaba se sešoro le seo se akgofago, se se phatšago melaleng ya lefase gore se tšee mafelo ao e sego a sona.+ 7 Se a boifiša e bile se a šiiša. Se botile toka ya sona le seriti sa sona.+ 8 Dipere tša sona di šia mapogo ka lebelo, e bile di boifiša go phala diphiri tša bošego.+ Dipere tša sona di fata fase di etšwa kgole. Di fofa go etša ntšhu e akgofelago dijong.+ 9 Se tla ka moka se tlela go senya.+ Difahlego tša sona di lebile kua pele go etša ledimo leo le tšwago ka bohlabela+ gomme se kgobela mathopša bjalo ka lešabašaba. 10 Se kwera magoši, se bile se sega matona.+ Se sega le mafelo ka moka a šireleditšwego+ gomme sa kgobela dithole le go di thopa. 11 Nakong yeo se tla foka go etša phefo se fete gomme sona sa oba molato.+ Matla a sona a tšwa go modimo wa sona.”+ 12 Jehofa, a ga se wa ba gona go tloga kgalekgale?+ O Modimo wa ka, Mokgethwa wa ka, ga o hwe.+ Jehofa, wena o se beile gore se ahlole; e bile o Leswika,+ o se beile gore se re kgaleme.+ 13 Mahlo a gago a sekile kudu moo o ka se kego wa lebelela bobe; o palelwa ke go bogela bokgopo.+ Ke ka baka la’ng o lebelela baradia,+ moo o bilego o homola ge yo kgopo a metša yo a mo phalago ka go loka?+ 14 Le gona ke ka baka la’ng o dira gore batho ba etše dihlapi tša lewatle, diphedi tša lewatle tšeo di se nago yo a di bušago?+ 15 Ba ka moka se ba gogile ka dikgwega;+ sa ba goga ka malokwa a sona sa ba kgobela go ona.+ Ke ka baka leo se thabago e bile se hlalala.+ 16 Ke ka baka leo se hlabelago malokwa a sona dihlabelo le go a thuntšhetša diorelo; ka gobane ka ona se hwetša dijo tše di nonnego le tše di nago le phepo.+ 17 Na le ke lebaka leo se tla kgotholago malokwa a sona, se duletše go bolaya ditšhaba se sa di šokelwe?+